અમદાવાદ: શહેરના પૂર્વ વિસ્તારમાં ગુનાખોરીએ માઝા મૂકી હોય તેમ લાગી રહ્યું છે, કારણ કે ચોરી, લૂંટ, હત્યાના બનાવો છાશવારે ને છાશવારે બની રહ્યા છે જ્યારે ગુનાખોરી અટકાવવા માટે પોલીસ પાસે કોઇ એક્શન પ્લાન નથી તેવામાં મોડી રાતે બાપુનગર વિસ્તારમાં આવેલ છેલ્લા બસસ્ટેન્ડ પાસે મોબાઇલ ટે‌િલકોમ નામની દુકાનમાંથી તસ્કરો તરખાટ મચાવીને સાત લાખ રૂપિયાની રોકડની ચોરી કરીને ફરાર થઇ જતાં સમગ્ર વિસ્તારમાં ચકચાર મચી ગઇ છે. શાહીબાગ િવસ્તારમાં આવેલી જુની એટીએસ ઓફિસ પાસે પણ તસ્કરોએ ત્રણ દુકાનના તાળાં તોડ્યા હોવાનું જાણવા મળ્યું છે. પોલીસે તસ્કરો વિરુદ્ધમાં ગુનો દાખલ કરીને તપાસનો ધમધમાટ શરૂ કર્યો છે.